Document ID: /roh_data/filtered/fineweb-2-filterrobots_roh.jsonl.gz/28823

Ad Idomeni en la Grezia, al cunfin cun la Macedonia, arrivan adina dapli fugitivs. Uschia rapportan schurnalists. Passa 8'500 fugitivs sajan bloccads en in camp nua che be 3’000 persunas hajan normalmain plaz.
Tendida è la situaziun era ad Athen nua che tschients da fugitivs dorman en il liber. Els spetgan da pudair ir vers il cunfin. Las autoritads greccas èn vidlonder dad organisar novs camps per fugitivs. Dapi intgins dis na pon schurnalists betg pli visitar e filmar camps da fugitivs e centers da registraziun.